|  |
| --- |
| Številka: 5611-59/2025/4 |
| Ljubljana, 10. septembra 2025 |
| EVA 2025-1811-0018 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Zakon o ratifikaciji Sporazuma med Vlado Republike Slovenije in Vlado Republike Hrvaške o graditvi, upravljanju in vzdrževanju obstoječih premostitvenih objektov na državni meji – predlog za obravnavo**  |
| **1. Predlog sklepov vlade:** |
| Na podlagi četrtega odstavka 75. člena Zakona o zunanjih zadevah (Uradni list RS, št. 113/03 - uradno prečiščeno besedilo, 20/06 – ZNOMCMO, 76/08, 108/09, 80/10 – ZUTD, 31/15 in 30/18-ZKZaš) in drugega odstavka 2. člena Zakona o Vladi Republike Slovenije (Uradni list RS, št. 24/05 - uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22 in [57/25](https://www.uradni-list.si/glasilo-uradni-list-rs/vsebina/2025-01-2311) – ZF) je Vlada Republike Slovenije na ...... seji dne ...... sprejela naslednji SKLEPVlada Republike Slovenije je določila besedilo Predloga zakona o ratifikaciji Sporazuma med Vlado Republike Slovenije in Vlado Republike Hrvaške o graditvi, upravljanju in vzdrževanju obstoječih premostitvenih objektov na državni meji, podpisanega v Vinici 23. junija 2025, in ga predloži Državnemu zboru Republike Slovenije. Barbara Kolenko Helbl GENERALNA SEKRETARKASklep prejmejo: - Ministrstvo za zunanje in evropske zadeve,- Ministrstvo za infrastrukturo,- Služba Vlade Republike Slovenije za zakonodajo.Priloga: - predlog zakona z obrazložitvijo. |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * dr. Marko Rakovec, generalni direktor Direktorata za mednarodno pravo in zaščito interesov in glavni pravni svetovalec na Ministrstvu za zunanje in evropske zadeve,
* Dragica Urtelj, vodja Sektorja za mednarodno pravo na Ministrstvu za zunanje in evropske zadeve.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| * Tanja Fajon, ministrica za zunanje in evropske zadeve,
* mag. Alenka Bratušek, ministrica za infrastrukturo,
* Neva Grašič, državna sekretarka na Ministrstvu za zunanje in evropske zadeve,
* dr. Melita Gabrič, državna sekretarka na Ministrstvu za zunanje in evropske zadeve,
* mag. Andrej Rajh, državni sekretar na Ministrstvu za infrastrukturo,
* dr. Marko Rakovec, generalni direktor Direktorata za mednarodno pravo in zaščito interesov in glavni pravni svetovalec na Ministrstvu za zunanje in evropske zadeve,
* mag. Andreja Knez, generalna direktorica Direktorata za ceste in cestni promet na Ministrstvu za infrastrukturo,
* Dragica Urtelj, vodja Sektorja za mednarodno pravo na Ministrstvu za zunanje in evropske zadeve,
* Damijan Leskovšek, vodja Sektorja za ceste na Ministrstvu za infrastrukturo.
 |
| **5. Kratek povzetek gradiva:** |
| Sporazum med Vlado Republike Slovenije in Vlado Republike Hrvaške o graditvi, upravljanju in vzdrževanju obstoječih premostitvenih objektov na državni meji (v nadaljevanju sporazum) se nanaša na 23 premostitvenih objektov in bo omogočil obnovo ter vzdrževanje teh premostitvenih objektov, ki so v večini že v zelo slabem stanju. S tem se bo izboljšala kvaliteta življenja državljanov obeh držav v obmejnem območju, prav tako se bo izboljšala varnost prometa na omenjenem območju.Bistveni elementi sporazuma so: področje uporabe sporazuma; opredelitev izrazov; razmerja med pristojnimi organi v primeru potrebe po rekonstrukciji ali nadomestni gradnji obstoječega premostitvenega objekta; začasna določitev območij upravljanja in vzdrževanja premostitvenih objektov ter delitev stroškov v enakih delih (po načelu pol-pol); ustanovitev skupne delovne skupine za spremljanje izvedbe del in nalog, določenih s tem sporazumom; razmerja med pristojnimi upravljavci premostitvenih objektov v zvezi z upravljanjem, vzdrževanjem in graditvijo premostitvenih objektov. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.) |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| Direkcija Republike Slovenije za infrastrukturo | 2415-98-0388, OBJSMost čez Muro vPetišovcih | 230720-MZI- Sklad za obnovo- državna cestna infrastruktura- Program odprave posledic poplav | 2.283.971,71 | 30.000 |
| Direkcija Republike Slovenije za infrastrukturo | 2431-18-0140, OBJR Rekonstrukcija mostu čez Kolpo v Vinici (NM0141) | 995810- Državno cestno omrežje- namenski vir | 21.472,00 | 55.673 |
| Direkcija Republike Slovenije za infrastrukturo | 2431-21-0021, OBJR Most čez Kolpo v Petrini (NM0093) | 995810- Državno cestno omrežje- namenski vir | 0 | 0 |
| Direkcija Republike Slovenije za infrastrukturo | 2431-18-0141, OBJR Rekonstrukcija mostu čez Dravo v Ormožu (PT0034) | 995810- Državno cestno omrežje- namenski vir | 199.042,97 | 175.000 |
| Direkcija Republike Slovenije za infrastrukturo | 2431-21-0023, OBJR Most čez Kolpo v Jurovskem brodu (NM0078) | 995810- Državno cestno omrežje- namenski vir | 0 | 0 |
| Direkcija Republike Slovenije za infrastrukturo | 2431-18-0029, Most čez Kolpo v Žuničih (NM0108) | 995810- Državno cestno omrežje- namenski vir | 57.723,18 | 0 |
| Direkcija Republike Slovenije za infrastrukturo | 2431-13-0055 OBJR Most čez Sotlo pri Stari vasi | 995810- Državno cestno omrežje- namenski vir | 0 | 0 |
| Direkcija Republike Slovenije za infrastrukturo | 2431-24-0007 - OBJR- Rekonstrukcije objektov - področje Celje (Most čez Sotlo v Polju pri Bistrici (CE0076)) | 230720-MZI- Sklad za obnovo- državna cestna infrastruktura- Program odprave posledic poplav | 1.856.638,89 | 500.000 |
| Direkcija Republike Slovenije za infrastrukturo | 2431-24-0007 - OBJR- Rekonstrukcije objektov - področje Celje (Most čez Sotlo v Polju pri Bistrici (CE0076)) | 135010 - Investicijsko vzdrževanje državnih cest | 0 | 50.000 |
| **SKUPAJ** | **4.418.848,75 EUR** | **810.673 EUR** |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
|  |
| **7.b Predstavitev ocene finančnih posledic pod 40.000 EUR:**/ |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Sodelovanje javnosti ni potrebno, ker je sporazum že podpisan. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
| **Tanja Fajon** **MINISTRICA** |

PREDLOG

EVA 2025-1811-0018

**ZAKON O RATIFIKACIJI**

**SPORAZUMA MED VLADO REPUBLIKE SLOVENIJE IN VLADO REPUBLIKE HRVAŠKE O GRADITVI, UPRAVLJANJU IN VZDRŽEVANJU OBSTOJEČIH PREMOSTITVENIH OBJEKTOV NA DRŽAVNI MEJI**

1. člen

Ratificira se Sporazum med Vlado Republike Slovenije in Vlado Republike Hrvaške o graditvi, upravljanju in vzdrževanju obstoječih premostitvenih objektov na državni meji, podpisan v Vinici 23. junija 2025.

2. člen

Sporazum se v izvirniku v slovenskem jeziku glasi[[1]](#footnote-1):

**SPORAZUM**

**MED**

**VLADO REPUBLIKE SLOVENIJE**

**IN**

**VLADO REPUBLIKE HRVAŠKE**

**O GRADITVI, UPRAVLJANJU IN VZDRŽEVANJU OBSTOJEČIH PREMOSTITVENIH OBJEKTOV NA DRŽAVNI MEJI**

Vlada Republike Slovenije in Vlada Republike Hrvaške (v nadaljevanju: pogodbenici), sta se

ob prizadevanju, da se s tem sporazumom zagotovi lažje in hitrejše prehajanje državne meje in varnejša prometna povezava med sosednjima državama,

v želji, da se uredijo odnosi v zvezi z graditvijo, upravljanjem in vzdrževanjem obstoječih premostitvenih objektov na državni meji,

dogovorili:

**1. člen**

S tem sporazumom se urejajo odnosi med pogodbenicama, ki se nanašajo na upravljanje, vzdrževanje in morebitne graditve premostitvenih objektov na državni meji. Premostitveni objekti, na katere se nanaša ta sporazum, so navedeni v prilogi, ki je sestavni del tega sporazuma.

**2. člen**

V tem sporazumu:

1. je premostitveni objekt gradbeni objekt v prostoru, ki je, odvisno od vrste izgradnje: most, viadukt, nadvoz, podvoz, podhod, nadhod ali propust;
2. upravljanje vključuje vrsto aktivnosti, povezanih z gospodarjenjem s premostitvenimi objekti kot so: določanje prometne ureditve na premostitvenih objektih, označevanje plovne poti, postavljanje oznak, ki zagotavljajo cestni in rečni promet, nenehen nadzor premostitvenih objektov, vzdrževanje čistoče in odstranjevanje zdrsov, osvetlitev premostitvenih objektov, in vodenje evidence o njih, redni in izredni pregledi, vodenje dokumentacije o opravljenem vzdrževanju in graditvi premostitvenih objektov;
3. je redno vzdrževanje vsaka aktivnost povezana z običajnim ohranjanjem stabilnosti, funkcionalnosti in trajnosti premostitvenih objektov ter varnosti prometa, vključno z aktivnostmi zimske službe, čiščenjem prometnih površin in prometne opreme na premostitvenih objektih in prostora neposredno ob premostitvenih objektih, ležišč, prehodnih naprav, sistema odvodnjavanja in vodnih nanosov, ki bi lahko ogrožali premostitvene objekte, ter s popravilom prometnih površin (npr. popravilo udarnih jam, sanacija razpok, poravnava neravnin), manjših poškodb konstrukcij premostitvenih objektov, protikorozijske zaščite, hidroizolacije in odvodnjavanja;
4. izredno vzdrževanje vključuje zahtevnejša in obsežnejša vzdrževalna dela brez vpliva na opredeljene lokacijske pogoje objekta, ki se opravljajo na podlagi projektne dokumentacije, vključujejo pa lahko popravilo ali zamenjavo vozišča, hidroizolacije, razponske konstrukcije, stebrov, opornikov, sistema odvodnjavanja, ležišč, prehodnih naprav, ureditev prehoda na nasip, zaščito stebrov in opornikov pred izpodkopavanjem, celovito protikorozijsko zaščito, sanacijo in zaščito betonskih površin in druga dela za zagotovitev varnosti, stabilnosti in trajnosti premostitvenih objektov ter za povečanje prometne varnosti;
5. je graditev izvedba gradbenih in drugih del, povezanih z gradnjo premostitvenih objektov (zlasti rekonstrukcija in nadomestna gradnja), vključno s projektiranjem in gradbenim nadzorom;
6. je rekonstrukcija premostitvenega objekta izvedba gradbenih in drugih del na obstoječem objektu, ki vplivajo na izpolnjevanje bistvenih zahtev za ta objekt in s katerimi se spremeni usklajenost tega objekta z lokacijskimi pogoji, skladno s katerimi je zgrajen (dograditev, nadgradnja, odstranitev zunanjega dela objekta, opravljanje del zaradi spremembe namembnosti objekta ali tehnološkega procesa ipd.), oziroma izvedba gradbenih in drugih del na mestu odstranjenega objekta;
7. je nadomestna gradnja zamenjava premostitvenega objekta, ki je dotrajan ali je neustrezen do te mere, da rekonstrukcija ni mogoča ali smiselna.

**3. člen**

V primeru potrebe po rekonstrukciji ali nadomestni gradnji obstoječega premostitvenega objekta bosta pogodbenici sklenili poseben sporazum, s katerim bosta uredili način izvedbe rekonstrukcije ali nadomestne gradnje premostitvenega objekta, izvedbo postopka javnega naročanja za izdelavo projektne dokumentacije, izvajanje del in strokovni nadzor teh del ter način financiranja.

**4. člen**

1. Pogodbenici soglašata, da se območji upravljanja in vzdrževanja posameznega premostitvenega objekta, kakor tudi stroški teh del, vključno z morebitno graditvijo, začasno določijo v enakih delih (po načelu pol-pol), razen če pogodbenici dosežeta drugačen sporazum. Dela na področju graditve, vzdrževanja ali upravljanja premostitvenih objektov se obračunavajo v neto ceni po opravljenih delih. Vse ostale stroške (davek in/ali carino ali druge dajatve) krije vsaka pogodbenica zase.

2. Nobena dela, ki lahko zadevajo postavljanje znakov o bližini meje, se ne bodo začela brez soglasja organov pogodbenic, pristojnih za njihovo postavitev ter za nadzor državne meje.

**5. člen**

1. Pristojna organa za izvajanje tega sporazuma sta:

* v Republiki Sloveniji: ministrstvo (ali državni organ) pristojno za prometno infrastrukturo;
* v Republiki Hrvaški: ministrstvo (ali državni organ) pristojno za prometno infrastrukturo.

2. Pristojna organa iz prejšnjega odstavka bosta v šestdesetih (60) dneh od dneva začetka veljavnosti tega sporazuma ustanovila Skupno delovno skupino zadolženo za spremljanje izvedbe del in nalog, določenih s tem sporazumom.

3. Skupno delovno skupino sestavljajo imenovani predstavniki vsake pogodbenice.

4. Skupna delovna skupina lahko po potrebi angažira predstavnike drugih organov in strokovnjake v zvezi s posameznim vprašanjem.

**6. člen**

1. Pogodbenici soglašata, da bosta vsa dela v zvezi z upravljanjem, vzdrževanjem in graditvijo premostitvenih objektov opravljali prek pristojnih upravljavcev premostitvenih objektov (v nadaljevanju: upravljavca) skladno z zakonodajo pogodbenic.

2. Pogodbenici soglašata, da bosta upravljavca na podlagi tega sporazuma za vsak premostitveni objekt iz priloge sklenila poseben sporazum, s katerim bodo dogovorjene aktivnosti izvedbeno-tehnične narave (npr. izdelava projektne dokumentacije, izvajanje nadzora v času izvajanja del, razdelitev stroškov projektiranja, pripravljalnih in izvedbenih del) ter upravljanja in vzdrževanja premostitvenega objekta. Za premostitvene objekte, do katerih z obeh strani vodijo ceste različnih kategorij, bo Skupna delovna skupina predlagala rešitve za uskladitev njihove kategorizacije.

3. Pristojna organa iz 5. člena tega sporazuma si bosta izmenjevala podatke o imenih in naslovih upravljavcev za vsak posamezen premostitveni objekt.

**7. člen**

1. Upravljavca bosta za potrebe izvajanja tega sporazuma zagotovila in dala na razpolago drugi pogodbenici dostopno projektno in ostalo tehnično dokumentacijo, ki se nanaša na posamezen premostitveni objekt.

2. Upravljavca bosta na podlagi tega sporazuma v okviru svojih pristojnosti opravljala vzdrževalna dela premostitvenih objektov skladno s predpisi, ki veljajo v državah pogodbenic.

3. Upravljavca bosta zagotovila potrebna dovoljenja za izvajanje del v zvezi z vzdrževanjem, po potrebi pa tudi za graditev premostitvenih objektov. V času trajanja del bosta pogodbenici zagotavljali pogoje za neoviran potek mejnega prometa.

**8. člen**

1. Pogodbenici soglašata, da strokovnjaki, ki jih imenujeta upravljavca, skupno opravljajo preglede stanja premostitvenih objektov najmanj enkrat letno. Ugotovitve pregleda in opis potrebnih posegov bodo vnesene v zapisnik.

2. Glavni pregled premostitvenih objektov bosta upravljavca opravila najmanj vsakih pet (5) let. Upravljavca bosta skupaj ocenila rezultate takih glavnih pregledov in sprejela potrebne ukrepe.

3. V primerih kakršnega koli nepredvidenega dogodka sta upravljavca dolžna skupaj opraviti izredni pregled premostitvenega objekta. Ugotovitve pregleda in opis potrebnih posegov bodo vnesene v zapisnik.

4. V času pripravljalnih del za izvedbo kakor tudi med izvajanjem gradbenih del in v garancijskem roku bosta upravljavca usklajevala svoj napredek in se sproti obveščala o sprejetih ukrepih. Vzdrževalna dela je treba opravljati skladno z veljavnimi predpisi pogodbenic.

5. Če zakonske določbe, s katerimi je urejeno vzdrževanje cest v Republiki Sloveniji in v Republiki Hrvaški, zajemajo različne vrste del, bosta upravljavca iz 6. člena tega sporazuma s posebnim dogovorom uskladila vzdrževalna dela na premostitvenih objektih z veljavnimi zakonskimi določbami.

**9. člen**

1. Delavci, ki opravljajo vzdrževalna oziroma gradbena dela na premostitvenih objektih, se lahko prosto gibljejo v območju, potrebnem za izvršitev obveznosti, ki izhajajo iz tega sporazuma.

2. Delavci iz prejšnjega odstavka so dolžni na zahtevo organov, pristojnih za nadzor državne meje pogodbenic, pokazati veljavni osebni dokument zaradi identifikacije.

3. Seznam delavcev, ki opravljajo vzdrževalna oziroma gradbena dela na premostitvenih objektih, bodo izvajalci del dostavili organom, pristojnim za nadzor državne meje pogodbenic, osem (8) dni pred začetkom načrtovanih del.

**10. člen**

1. Spori, ki bi lahko nastali ob uporabi ali razlagi tega sporazuma, se bodo reševali sporazumno med pogodbenicama.

2. Določbe tega sporazuma ne vplivajo na pravice in obveznosti, določene z drugimi mednarodnimi pogodbami, ki obvezujejo pogodbenici.

3. V primeru odločitve o vključitvi dodatnih premostitvenih objektov na skupni državni meji se bo to uredilo med pogodbenicama z dodatkom k temu sporazumu.

**11. člen**

1. Ta sporazum začne veljati z dnem prejema zadnjega od pisnih obvestil, s katerima se pogodbenici po diplomatski poti obvestita o izpolnitvi vseh pogojev, predvidenih z njuno zakonodajo za začetek njegove veljavnosti.

2. Ta sporazum se lahko kadar koli spremeni ali dopolni s pisnim soglasjem pogodbenic. Spremembe in dopolnitve začnejo veljati skladno s postopkom, določenim v prejšnjem odstavku.

3. Ta sporazum se sklene za nedoločen čas. Vsaka pogodbenica ga lahko odpove s pisnim obvestilom drugi pogodbenici po diplomatski poti. V tem primeru sporazum preneha veljati šest (6) mesecev po dnevu, ko je druga pogodbenica prejela obvestilo o odpovedi.

Sestavljeno v Vinici dne 23. junija 2025 v dveh izvirnikih v slovenskem in hrvaškem jeziku, pri čemer sta obe besedili enako verodostojni.

|  |  |
| --- | --- |
| **Za Vlado****Republike Slovenije****Robert Golob, l.r.** | **Za Vlado****Republike Hrvaške****Andrej Plenković, l.r.** |

**PRILOGA**

**Premostitveni objekti na državni meji med Republiko Slovenijo in Republiko Hrvaško:**

1. med Sečovljami in Plovanijo (SLO: G2-111/0239 Valeta –Sečovlje; HR: DC200-0001/ID 1781)

2. med Petrino in Brodom na Kupi (SLO: G2-106/0266 Fara-Petrina; HR: DC203-0001/ID 1538)

3. med Vinico in Pribanjci (SLO: R1-218/1215 Vinica-most čez Kolpo; HR: DC204-0001/ID 830)

4. med Metliko in Jurovskim Brodom (SLO: G2-105/0258 Metlika-most čez Kolpo; HR: DC6-0001/ID 3329)

5. med Rigoncami in Harmico (SLO: R2-420/1335 Brežice-Dobova-Rigonce; HR: DC225-0001/ID 2989)

6. med Bistrico ob Sotli in Razvorom (SLO: R2-423/1243 Bistrica ob Sotli-Polje; HR: DC205-0001/ID 2906)

7. med Rogatcem in Humom na Sutli (SLO: R2-423/1440 Rogatec; HR: DC206-0001/ID 2983)

8. med Petišovci in Murskim Središćem (SLO: G2-109/0357 Lendava-Petišovci; HR: DC209-0001/ID 2513)

9. med Dobovcem in Lupinjakom (SLO: G2-107/1277 Rogatec-Dobovec; HR: DC207-P2-0001/ID 2955)

10. med Rajnkovcem in Malim Taborom (SLO: R3-685/7450 Rodne-Rogatec; HR: DC229-P1-0001/ID 2986)

11. med Orešjem in Mihanović Dolom (SLO: R3-670/1244 Bizeljsko-Orešje; HR: ID148/ŽC2187)

12. med Ormožem in Otokom Virje (SLO: R1-230/1507 Pušenci-Ormož; HR: ŽC2029)

13. med Novo vasjo ob Sotli in Drašami (SLO: R3-677/2203 Nova vas-Pišece; HR: ID162/ŽC2186)

14. med Krmačino in Vivodino (SLO: R3-661/1210 Krmačina-Metlika; HR: NC Stojavnice / ŽC3097)

15. med Osilnico in Zamostom (SLO: R3-657/1345 Bosljiva Loka-Osilnica; HR: ŽC 5031 - Most „Zamost“ – mejni prehod)

16. med Podplanino in Čabrom (SLO: R3-653/1364 Hrib-Trava-Podplanina; HR: ŽC 5031 - Most „Čabar“ – mejni prehod)

17. med Staro vasjo in Gornjim Čemehovcem (SLO: R3-678/2215 Stara vas-Bizeljsko; HR: ID154/LC22074)

18. med Žuniči in Prilišćem (SLO: R3-660/1342 Dolenci-Adlešiči-Žuniči; HR: ID11/LC34056)

19. med Sodevci in Blaževci (SLO: R3-659/2515 Kot-Sodevci; HR LC 508032 - Most „Blaževci“ – mejni prehod)

20. med Mirtoviči in Gašparci (SLO: R3-657/1345 Bosljiva Loka-Osilnica; HR: ŽC 5033 - Most „Gašparci“ – mejni prehod)

21. med Imenim in Miljano (SLO: R3-683/1414 Imeno-Meja RH; HR: DC229-P3-0001/ID 2988)

22. med Dragonjo in Kaštelom (SLO: G1-11/1062 Koper-Dragonja; HR: DC510-0002/ID 1701)

23. med Božakovim in Obrežem (SLO: R3-662/5407 Metlika-Božakovo; HR: NC Kamenica/ ŽC3097 Most Kamenica – mejni prehod)

3. člen

Za izvajanje sporazuma skrbi ministrstvo, pristojno za infrastrukturo.

4. člen

Ta zakon začne veljati petnajsti dan po objavi v Uradnem listu Republike Slovenije – Mednarodne pogodbe.

**OBRAZLOŽITEV**

Sporazum med Vlado Republike Slovenije in Vlado Republike Hrvaške o graditvi, upravljanju in vzdrževanju obstoječih premostitvenih objektov na državni meji (v nadaljevanju sporazum) se nanaša na 23 premostitvenih objektov in bo omogočil obnovo ter vzdrževanje teh premostitvenih objektov, ki so v večini že v zelo slabem stanju. S tem se bo izboljšala kvaliteta življenja državljanov obeh držav v obmejnem območju, prav tako se bo izboljšala varnost prometa na omenjenem območju.

Vlada Republike Slovenije je na svoji 28. redni seji dne 26. 3. 2015 sprejela sklep št. 51002­21/2015/4, s katerim je sprejela pobudo za sklenitev Sporazuma med Vlado Republike Slovenije in Vlado Republike Hrvaške o upravljanju, vzdrževanju, rekonstrukcijah in nadomestnih gradnjah mostov v obmejnem pasu med obema državama. Dne 17. aprila 2025 sta državni sekretar na Ministrstvu za infrastrukturo Republike Slovenije mag. Andrej Rajh in državni sekretar na Ministrstvu za morje, promet in infrastrukturo Republike Hrvaške Tomislav Mihotić na delovnem srečanju v Zagrebu parafirala sporazum. Sporazum sta 23. junija 2025 v Vinici podpisala predsednik Vlade Republike Slovenije dr. Robert Golob in predsednik Vlade Republike Hrvaške mag. Andrej Plenković.

Bistveni elementi sporazuma so: področje uporabe sporazuma; opredelitev izrazov; razmerja med pristojnimi organi v primeru potrebe po rekonstrukciji ali nadomestni gradnji obstoječega premostitvenega objekta; začasna določitev območij upravljanja in vzdrževanja premostitvenih objektov ter delitev stroškov v enakih delih (po načelu pol-pol); ustanovitev skupne delovne skupine za spremljanje izvedbe del in nalog, določenih s tem sporazumom; razmerja med pristojnimi upravljavci premostitvenih objektov v zvezi z upravljanjem, vzdrževanjem in graditvijo premostitvenih objektov.

Izvajanje sporazuma bo imelo finančne posledice. Podrobnih finančnih posledic za izvajanje sporazuma ni možno podrobno opredeliti. Ukrepi graditve, rekonstrukcije ali nadomestne gradnje premostitvenih objektov na državni meji s Hrvaško, ki so predmet tega sporazuma, bodo izvedeni v obsegu in po časovnici, ki jo bodo dopuščali vsakoletni finančni načrti Direkcije Republike Slovenije za infrastrukturo kot upravljavca državnih cest, odgovornega za njihovo realizacijo.

Direkcija Republike Slovenije za infrastrukturo vsako leto ob pripravi proračuna skladno z Metodologijo za vrednotenje in razvrščanje investicijskih projektov cestne infrastrukture pripravi t. i. drsni plan, ki projekte (obstoječe in predvidene nove) rangira po nujnosti izvedbe. V okviru omenjene metodologije je bil določen sistem kriterijev za presojo učinkovitosti ukrepov v cestno infrastrukturo, s katerimi se dosegajo cilji gospodarjenja z državnim cestnim omrežjem. Predlagani ukrepi se vrednotijo in razvrščajo skladno z multikriterijskim sistemom vrednotenja in ocene projektov. Skladno z navedenim se ob vsaki pripravi proračuna v Načrt razvojnih programov uvrščajo tudi novi projekti, sredstva pa se zagotavljajo v okviru limita, ki ga določi Vlada Republike Slovenije za posamezen resor oz. proračunskega uporabnika.

Na osnovi izvedene ocene Direkcije Republike Slovenije za infrastrukturo bo okvirna vrednost ukrepov, ki so predmet tega sporazuma, znašala 30,6 milijonov EUR (z DDV) za obdobje 10 let.

Na Direkcijo Republike Slovenije za infrastrukturo odpade polovica skupne vrednosti, ker se stroški skladno s sporazumom delijo v razmerju 50% na Republiko Slovenijo in 50% na Republiko Hrvaško. Na Direkcijo Republike Slovenije za infrastrukturo odpade 15,3 milijonov EUR (z DDV) za omenjeno obdobje.

Dinamika financiranja po letih izvajanja projektov:

|  |  |  |
| --- | --- | --- |
| Leto | Ocenjena vrednost investicije (EUR) | Delež RepublikeSlovenije |
| 2025 | 3.819.564 | 1.909.782 |
| 2026 | 865.673 | 432.837 |
| 2027 | 4.577.225 | 2.288.613 |
| 2028 | 3.746.334 | 1.873.167 |
| 2029 | 7.183.467 | 3.591.734 |
| 2030 | 1.206.549 | 603.275 |
| 2031 | 1.947.000 | 973.500 |
| 2032 | 3.267.150 | 1.633.575 |
| 2033 | 1.370.000 | 685.000 |
| 2034 | 2.611.700 | 1.305.850 |
| Skupaj | 30.594.662 | 15.297.331 |

Sporazum ratificira Državni zbor Republike Slovenije z zakonom.

Za izvajanje sporazuma skrbi Ministrstvo za infrastrukturo Republike Slovenije.

Zakon o ratifikaciji začne veljati petnajsti dan po objavi v Uradnem listu Republike Slovenije – Mednarodne pogodbe.

Sklenitev sporazuma ne zahteva izdaje novih ali spremembe veljavnih predpisov.

Sporazum ni predmet usklajevanja s pravnim redom Evropske unije.

1. Besedilo sporazuma v hrvaškem jeziku je na vpogled v Sektorju za mednarodno pravo Ministrstva za zunanje in evropske zadeve. [↑](#footnote-ref-1)